cyanic-selkie/wikianc huggingface dataset:
Milda Bulle
Dzīvesgājums
Pēc kara beigām studēja M. Frunzes Kara akadēmijā Maskavā. Par varonību pilsoņu kara kaujās 1928. gadā apbalvota ar Sarkanā Karoga ordeni - augstāko Krievijas PFSR apbalvojumu. Pēc kara akadēmijas beigšanas darbojās Kominternes izpildkomitejā (1929—1933). 1933. gadā nosūtīta uz Baškīrijas APSR, kur viņa strādāja par Zemkopības tautas komisariāta politiskā darba sektora priekšnieka vietnieci, bet 1937. gadā iecelta par veselības aizsardzības tautas komisāra vietnieci. NKVD "Latviešu operācijas" laikā 1937. gada 3. oktobrī arestēta par kontrrevolucionāru darbību un nošauta 1938. gada 13. jūlijā.
Fakts
Fakts ir patiess, neizdomāts atgadījums, notikums un/vai parādība. Par faktu var tikt saukta arī precīza, pieredzē gūta atziņa, ko izmanto par zinātniskas teorijas pamatu un kas atbilst objektīvai īstenībai.
Džimijs Durmass
Sasniegumi
Malmö FF
Viktors Kalniņš (disidents)
Dzīvesgājums
1994. gadā Viktors Kalniņš ar sievu atgriezās Latvijā un mūža nogali pavadīja Zolitūdē.
Piemiņa
Viņa sieva Helēna Celmiņa 2010. gadā publicēja atmiņu grāmatu "Sirdsapziņas cietumnieks: savai zemei un tautai reiz runāja Viktors Kalniņš no Ņujorkas".
Svebodzinas apriņķis
Svebodzinas apriņķis ir apriņķis Polijā, Lubušas vojevodistes centrālajā daļā. Robežojas ar Lubušas vojevodistes Zelona Guras, Krosno, Suleņcinas un Mendzižečas apriņķiem, kā arī Lielpolijas vojevodistes Novi Tomislas apriņķi.
Čonkas
Apdzīvotā vieta atrodas pie autoceļa V375.
Korjaki
Korjaki ir Krievijas Tālo Austrumu un Galējo Ziemeļu tauta. Mīt galvenokārt Kamčatkas novada Korjaku apvidū un Magadanas apgabala Ziemeļevenu rajonā. 2010. gada Krievijas tautskaitē par korjakiem sevi atzina 7953 cilvēki. Pie korjakiem bieži pieskaita tiem tuvu radniecīgos aļutorus (ap 40 cilvēku).
Pjērs de Leforts
Dzīvesgājums
Miris 1796. gada 17. martā Moržā pie Lozannas.
Latviešu literatūra
Pirmie literārie darbi
Pirmā zināmā grāmata latviešu valodā bija iespiesta 1525. gadā Vācijā Rīgas latviešu luterāņu draudzei. Līdz mūsdienām neviens grāmatas eksemplārs nav saglabājies. Senākās līdz mūsdienām saglabājušās grāmatas latviešu valodā ir katķismi.
Nacionālās literatūras aizsākumi
19. gadsimta 50. gados (līdz ar nacionālo atmodu un jaunlatviešu kustību) sāka attīstīties latviešu nacionālā literatūra. Juris Alunāns tiek uzskatīts par latviešu mākslas pamatlicēju. 1856. gadā tika izdots dažādu pasaules dzejas klasiķu darbu apkopojumu latviešu valodā „Dziesmiņas, latviešu valodai pārtulkotas”. 1861. gadā notikusī dzimtbūšanas atcelšana veicinājusi latviešu literatūras attīstību arī Latgalē; Gustavs Manteifelis izdeva kalendāru „Infļantu zemes laika grōmota aba kalenders”. 1865. gadā Latgalē, tāpat kā visā pārējā Krievijas Ziemeļrietumu apgabalā, tika aizliegts iespiest grāmatas ar latīņu burtiem, veicināja latgaliešu zemnieku darbu rokrakstā izplatīšanos — teksti bijuši gan pārrakstīti, gan pašu sacerēti.
Smiltāju atmatene
Smiltāju atmatene (Agaricus devoniensis, agrāk arī Psalliota arenicola, taču ne cita suga Agaricus arenicola) ir Latvijā reta neliela atmateņu dzimtas sēne, kuras augļķermeņi ir ēdami. Sugas zinātniskais nosaukums dots par godu Devonas grāfistei, kurā to pirmoreiz aprakstīja.
Krievijas mēru sistēma
Vēsture
Vienotas Krievijas impērija mērvienību sistēmas ieviešana tika sākta pēc imperatora Pāvila I 1797. gada 29. aprīļa rīkojuma (Указ об учреждении повсеместно в Российской империи верных весов, питейных и хлебных мер). 1807. gadā garumu mērvienību standartus apstiprināja imperators Aleksandrs I un to paraugus izsūtīja ieviešanai impērijas guberņās.
Stellantis
Stellantis N.V. ir Nīderlandē reģistrēts autobūves uzņēmums. Tas ir dibināts 2021. gadā, apvienojoties Francijas autoražotājam Groupe PSA un Itālijas / ASV autoražotājam Fiat Chrysler Automobiles (FCA). Uzņēmuma galvenais birojs atrodas Amsterdamā.
Stellantis ir ceturtais lielākais autoražotājs pasaulē pēc apjoma. Tā grupā ietilpst zīmoli: Abarth, Alfa Romeo, Chrysler, Citroën, Dodge, DS, Fiat, Jeep, Lancia, Maserati, Opel, Peugeot, Ram un Vauxhall.
Lindens Vejs
Lindens Vejs (en, dzimis ) ir Kanādas hokejists, spēlē uzbrucēja pozīcijā. Pašlaik (2021) Vejs pārstāv KHL komandu Sanktpēterburgas SKA.
Kapitālisms Šķērsielā
Sižets
Šī ir jau trešā filma par Šķērsielu Pārdaugavā un šīs ielas iedzīvotājiem. Pirmā filma tapa Atmodas laikā, bet otrās filmas sižets risinājās 90. gadu pārmaiņu un juku laikos, savukārt trešā filma tapusi vēl pavisam citādākā Rīgā.
Larisa Ceriča
Biogrāfija
Ceriča piedalījās 2016. gada vasaras olimpiskajās spēlēs un 2020. gada vasaras olimpiskajās spēlēs, abas reizes zaudējot sacensību otrajā kārtā. 2020. gada vasaras olimpisko spēļu atklāšanā viņa bija karognesēja kopā ar vieglatlētu Amelu Tuku.
Viņai ir guvusi uzvaras pār olimpiskajām medaļniecēm Emīliju Andeolu (zelts), Irinu Kindzersku (bronza), Jui Sunu (bronza), Kanae Jamabi (bronza) un Lūciju Polavderi (bronza).
Anrī Muasāns
1892. gadā izstrādāja elektriskā loka krāsni, kuru izmantoja, lai iegūtu daudzus jaunus ķīmiskos savienojumus un iztvaicētu vielas, kuras pirms tam tika uzskatītas par neiztvaicējamām. Anrī Muasāns izstrādāja komerciāli izdevīgu acetilēna ražošanas metodi. Pats Muasāns apgalvoja, ka 1893. gadā savā darbnīcā ir ieguvis dimantus, bet tas mūsdienās ir apšaubīts.
Jons Žemaitis
Dzīvesgājums
Dzimis 1909. gada 15. martā Palangā, tālaika Kurzemes guberņas teritorijā, zemnieku ģimenē. No 1910. līdz 1917. gadam kopā ar vecākiem dzīvoja Lomžā, vēlāk ģimene apmetās Oberosta okupācijas zonā Raseiņos.
Sods par sapni
"Sods par sapni" ir 1994. gada Latvijas dokumentālā filma. Filmas režisors ir Andris Rozenbergs.
Svebodzina
Svebodzina (, vēsturiski arī Švībusa ) ir pilsēta Polijas rietumos, Lubušas vojevodistes centrālajā daļā, Eiropas maģistrālo ceļu E65 (Malme - Hanja) un E30 (Korka - Omska) krustojumā. Saglabājušoes pilsētas viduslaiku nocietinājumu atliekas. Pie pilsētas 2010. gada novembrī tika uzcelta pasaulē augstākā (72,5 m) Jēzus Kristus statuja. Pilsētas pievārtē - labi saglabājusies Otrā pasaules kara vācu aizsardzības līnija - Festungsfront Oder-Warthe-Bogen / Międzyrzecki Rejon Umocniony.
Rakstos pirmoreiz minēta 14. gadsimta sākumā. Līdz 1476. gadam - Silēzijas Pjastu īpašumā, vēlāk - Bohēmijas kronim. Pēc uzvaras Pirmajā Silēzijas karā (1740–1742) Švībusa nokļūst Prūsijas (vēlāk Vācijas) sastāvā. Pēc 1945. gada, pamatojoties uz Jaltas un Potsdamas konferenču lēmumiem, - Polijā, bet pilsētas vācu iedzīvotāji tiek padzīti.
Holarktika
Holarktika (no grc — ‘viss’ un ἄρκτος — ‘ziemeļi’) ir bioģeogrāfisks apgabals Zemes Ziemeļu puslodē uz ziemeļiem no Ziemeļu tropu loka. Zooģeogrāfiskajā rajonēšanā dalās divos lielos reģionos — Palearktika, kas aptver Eirāzijas ziemeļu daļu un Āfrikas ziemeļus, un Nearktika, kas aptver Ziemeļamerikas ziemeļu daļu. Holarktikas dienvidu robeža parasti tiek vilkta pa Meksikas ziemeļiem Ziemeļamerikā, Sahāras ziemeļu robežu Āfrikā, Arābijas pussalas ziemeļiem, Himalajiem un Ķīnas dienvidiem Eirāzijā, iekļaujot Japānas salas. Dienvidos Holarktikai piekļaujas Netropikas rietumu puslodē un Paletropikas austrumu puslodē bioģeogrāfiskie apgabali.
Arendoles muiža
Vēsture
Ir liecības, ka muižnieks, dzīvodams Francijā, cītīgi pārbaudījis muižas grāmatvedību un divas reizes gadā ieradies personīgi. Viņa atbraukšana tika īpaši sagaidīta, uzpošot muižas apkārtni, izliekot gar ceļu podus ar ziediem, kas speciāli šim nolūkam audzēti siltumnīcās. Muiža bieži tika izmantota saviesīgiem pasākumiem pēc medībām. Arendoles muižu pārvaldīja Kazimirs Valentinovičs, kas ar sievu un 5 bērniem dzīvoja muižā. Arendoles muižas, tolaik, 25 strādnieki dzīvoja muižas dzīvokļos, kas atradās kalpu mājā, pagrabtelpās un staļļos.
20. gadsimts
Pirmā pasaules kara laikā 1915. gadā Arendolē izvietoja Krievijas Impērijas armijas ķeizarienes Marijas Fjodorovnas 5. Aleksandrijas pulku, kurā dienēja arī Nikolajs Gumiļovs, dzejnieces Annas Ahmatovas vīrs. Pēc Oktobra revolūcijas krievu zaldāti nodedzināja Arendoles koka kapelu, kura pēc G. Manteifeļa ziņām bija celta 1779. gadā muižas parkā, kad īpašumu nopirka Jozafats Zībergs. Līdz mūsdienām ir saglabājušies tās pamati. Kad 1918. gada decembrī muižu pameta vācu karaspēka vienība, kas dzīvoja tai līdzās barakās, apkārtnes iedzīvotāji izzaga muižas inventāru, mēbeles, logus un durvis.
Mūsdienas
Šobrīd restaurācijas darbi muižā turpinās un tiek veikti pēc visiem restaurācijas pamatprincipiem un noteikumiem. Ar Eiropas fondu subsīdiju palīdzību tiek turpināts darbs pie logu restaurācijas.
Johans Frīdrihs Štrūenzē
Johans Frīdrihs Štrūenzē (da, de; dzimis, miris ) bija 18. gadsimta vācu izcelsmes dāņu ārsts un politiķis.
Andreass Vezālijs
Vezālijs bieži vien tiek uzskatīts par mūsdienu cilvēka anatomijas zinātnes aizsācēju. Bijis profesors Padujas Universitātē, vēlāk bijis ārsts Kārļa V galmā.
Rail Baltica
Sākotnēji būvdarbus bija plānots pabeigt 2026. gadā, taču tikai 2023. gada sākumā uzņēmuma "RB Rail" vadība pavēstīja, ka ir gatava sākt liela mēroga celtniecības darbus, solot jauno dzelzceļu pa posmiem pabeigt starp 2028. un 2030. gadu.
Maršruts
Latvijā jaunā dzelzceļa līnija virzīsies garām Bauska i, kur paredzēta apdzīšanas stacija, un Iecavai. Netālu no Baldones dzelzceļš sazarosies, proti, pasažieru vilcieni brauks paralēli Rīgas apvedceļam līdz Starptautiskajai lidostai "Rīga", kur atradīsies stacija. Pēc tam tie blakus esošajām sliedēm turpinās ceļu gar Imantu, Zasulauku, Torņakalnu, šķērsos Daugavu pa jaunu tiltu blakus Dzelzceļa tiltam un apstāsies Rīgas Pasažieru stacijā. Tie atsāks braucienu gar esošajām sliedēm Daugavpils virzienā, un, izmantojot likvidētās dzelzceļa līnijas Rīga Preču—Ērgļi daļu, vilcieni brauks garām pasažieru vilcienu apkalpes punktam Aconē. Pasažieru vilcienu maršruts pie Upeslejām savienosies ar kravas vilcienu maršrutu. Savukārt kravas vilcienu maršruts vedīs gar Baldoni, šķērsos Rīgas HES ūdenskrātuvi netālu no Salaspils, kur paredzēts uzbūvēt Salaspils intermodālo kravu termināli un apdzīšanas staciju. Rail Baltica maršruts turpināsies gar Vangažiem, kur paredzēts infrastruktūras apkalpes punkts un apdzīšanas stacija, cauri Sējas novadam, kur atradīsies kravas vilcienu stacija, un gar Zvejniekciemu, kur būs apdzīšanas stacija. Jaunais dzelzceļš virzīsies paralēli Via Baltica, un arī pie Salacgrīvas atradīsies apdzīšanas stacija.
Projekta ieviesēji
Sākotnēji Rail Baltica projektu plānoja trīs Baltijas valstis — Igaunija, Latvija un Lietuva, bet 2019. gadā tam pievienojās arī Somija. 2014. gadā tika nodibināts Baltijas valstu kopuzņēmums RB Rail AS, projekta centrālais koordinators, ar mērķi attīstīt Rail Baltica projektu un īstenot dzelzceļa izveidi. Uzņēmuma pārziņā ir dzelzceļa līnijas projektēšana, būvniecība un mārketinga aktivitāšu realizācija.
Finansēšana
Projektu finansē iesaistītās valstis, Eiropas Savienības TEN-T budžets, kā arī Eiropas Savienības Struktūrfondi un Kohēzijas fondi. 2018. gada sākumā Baltijas valstis un RB Rail AS saņēma CEF 2 stipendijas Rail Baltica dzelzceļa līnijas būvniecībai, parakstot līgumu ar kopējo vērtību 765 miljoni eiro. 2018. gada 13. jūlijā tika parakstīts trešais CEF līdzfinansējuma līgums, kura kopējā vērtība sasniedz 130 miljonus eiro no kuriem CEF ieguldījums ir 110 miljoni eiro jeb 85% no visiem attiecināmajiem izdevumiem.
Iespējas
Balstoties uz izmaksu-ieguvumu analīzi (2017) Rail Baltica būvniecība spēs sniegt 7,1 miljardu eiro ietaupījumus klimata izmaiņu rezultātā un trokšņu samazinājumu, kā arī nozīmīgu transporta plūsmas novirzīšanu uz dzelzceļiem (30—40%). Plānots, ka būvniecības posmā tiks radītas 13 000 darba vietas, ietaupīti 5,3 miljoni stundu, līdz ar to 5,3 miljardi eiro ietaupīti pasažieru un kravas pārvadājumos, kā arī izglābtas 400 cilvēku dzīvības 29 gadu laikā. Novērtētais IKP multiplikatora efekts sniegtu papildus 2 miljardus euro, turklāt jāņem vērā, ka tiks radīti arī ieguvumi, ko nav iespējams kvantificēt.
Ādolfs Ramanausks
Dzīvesgājums
1957. gada 25. septembrī Lietuvas PSR Augstākā tiesa Viļņā Ramanauskam piesprieda nāvessodu, ko izpildīja tā paša gada 29. novembrī Viļņā.
Terēza Karača
Dzīvesgājums
Lai samazinātu tēriņus pārcēlās uz dzīvi pie radiniekiem Kiškunhalašā. 1880. gados viņas memuāri tika publicēti dažos žurnālos. Mirusi 1892. gada 2. oktobrī Bēkēšā, Ungārijā.
Pildas baznīca
Interjers
Dievnamam ir koka grīda un griesti, plašas kora telpas, kur uzstādītas iepriekšējās baznīcas 1905. gadā iegādātās ērģeles. Baznīcā ir aplūkojama liela daļa vecās baznīcas inventāra, kuru skaitā ir visi trīs altāri. Galvenajā jeb centrālajā altārī ir apzeltīts krusts, ko aizsedz Svētā Pētera glezna un Jēzus Sirds, virs kuriem atrodas Jaunavas Marijas glezna. Labajā sānu altārī ir skatāma Svētā Jura un Svētā Jāņa gleznas, bet kreisajā — Svētās Annas un Jaunavas Marijas gleznas. Evaņģēlija pusē, pie presbiterija stūra atrodas koka kancele.
Henriks Danusēvičs
1987. gadā nodibināja Jaunatnes apmaiņas klubu "Kontakts". 1988. gadā, tiekoties ar Vācijas Federatīvās republikas Ģimenes, sieviešu un jaunatnes lietu ministri Ritu Zūsmusu, vēlāko Bundestāga vadītāju, parakstīja pirmo tiešo starpvalstu vienošanos (bez saskaņošanas ar PSRS iestādēm) starp Vāciju un Latviju (par jaunatnes apmaiņu).
Piedalījās Latvijas Tautas frontes (LTF) izveidē, ievēlēts LTF 1. Domē; atbildēja par cittautiešu piesaisti (Ivara Godmaņa vadītā darba grupā), kā arī lielo pasākumu (kongresi, demonstrācijas) rīkošanu. Izveidoja LTF grupu (8 no 10 strādājošiem) Latvijas komjaunatnes Centrālajā komitejā, kurā bija Jauno zinātnieku un speciālistu padomes atbildīgais sekretārs. Padomes ietvaros izveidoja pirmās jaunatnes Vides aizsardzības un Tehniskās jaunrades programmas, panāca programmu un tās pasākumu atribūtiku depolitizāciju un talantīgāko jauno mākslinieku (Mārtiņš Heimrāts, Juris Putrāms) iesaisti to izveidē. Par aktīvu darbu LTF tika padomju varas iestāžu represēts, ierosinot milicijas izmeklēšanu.
Sliktie puiši uz mūžu
Filmas "Sliktie puiši uz mūžu" pirmizrāde gan ASV, gan Latvijā notika. Filma saņēma pārsvarā pozitīvas atsauksmes, tās ienākumi ir pārsnieguši 400 miljonu ASV dolāru robežu, kļūstot par pelnošāko sērijas filmu. Šī ir trešā ienesīgākā 2020. gada filma.
Teodors Lācis
Izglītību ieguvis Urdangas pamatskolā un Liepājas trīsklasīgajā pilsētas skolā. Laika posmā No 1899. līdz 1903. gadam mācījies E. Jepkovska teātra praktiskajos kursos un A. P. Petrovska teātra skolā.
Modelēšana
Modelēšanas process
Otrajā etapā modelis parādās kā patstāvīgs izziņas objekts. Viena no tādas izpētes metodēm ir „modeļu” eksperimentu veikšana, kuru rezultātā tiek mainīti modeļa funkcionēšanas nosacījumi un tiek sistematizēti dati par to izmantošanu. Šī etapa gala rezultāts ir vairākums (klāsts) zināšanu par modeli.
Akrofobija
Akrofobija (nosaukums cēlies no grieķu valodas ἄκρος ("augšējais") un φόβος ("bailes")) — bailes no augstuma. Šī fobija pieder baiļu kategorijai, kas saistīta ar telpisko diskomfortu un kustību. Bailes no augstuma tiek uzskatītas par vieglu neirozes pakāpi, kas parasti neizraisa nekādas sekas.
Britu Greiema Zemes ekspedīcija
Britu Greiema Zemes ekspedīcija (en), zināma arī kā BGLE, bija Antarktīdas izpētes ekspedīcija, ko rīkoja no 1934. līdz 1937. gadam. Ekspedīcijas vadītājs bija austrāliešu polārpētnieks Džons Raimils un tās sastāvā bija 16 cilvēki. Ekspedīcijas galvenais kuģis bija trīsmastu burinieks Penola, bet lidmašīnas, suņu un lielas daļas aprīkojuma transportēšanai tika izmantots kuģis Discovery II. Ekspedīcijas rīcībā bija vienmotora divplāksnis de Havilland Fox Moth.
Lielā iela (Jelgava)
Ielu savienojumi
Lielā iela ir savienota ar šādām ielām:
Biruta Galdika
Dzīvesgājums
Dzimusi Vīsbādenē lietuviešu kara bēgļu Antana un Filomenas Galdiku ģimenē. 1949. gadā viņas ģimene pārcēlās uz dzīvi Kanādā, bērnību pavadīja Toronto, 1962. gadā pārcēlās uz Vankūveru. Studēja psiholoģiju, arheoloģiju un antropoloģiju Kalifornijas Universitātē Losandželosā,
X-cilvēki: sākums. Vilknadzis
"X-cilvēki: sākums. Vilknadzis" (en) ir 2009. gada amerikāņu supervaroņu filma, kuras režisors ir Gevins Hūds. Filma ir balstīta uz Marvel Comics tēlu ar tādu pašu nosaukumu. Filmai ir divi turpinājumi: 2013. gada filma "Vilknadzis" un 2017. gada filma "Logans".
Filmā tiek parādīta Vilknadža bērnība, tikšanās ar Viljamu Straikeru, kā arī Vilknadža pavadītais laiks komandā X.
Konrāds II Salietis
Konrāds II (de; dzimis ap 990. gadu, miris ) bija pirmais Saliešu dinastijas pārstāvis, kas 1024. gadā ievēlēts par Vācijas karali, 1026. gadā kronēts par Itālijas karali, 1027. gadā kronēts par Svētās Romas impērijas imperatoru un no 1032. gada arī Burgundijas karalistes valdnieks. Piedzima vidējas ietekmes Frankonijas augstmaņa ģimenē, kurai bija radnieciskas saites ar sakšu Otonu dinastiju. Pēc tēva nāves, jau bērnībā kļuva par Špeieres un Vormsas grāfu.
Pēc tam, kad Pāvijā dumpīgie iedzīvotāji nodedzināja imperatora pili, itāļu augstmaņu delegācija ieradās Vācijā pie Konrāda, mēģinot attaisnot notikušo ar to, ka Itālija ir nevis impērijas daļa, bet tikai personālūnijā ar valdošo karali un iedzīvotāju protests nav bijis vērsts pret Konrādu. Karalis Konrāds nepiekrita šim argumentam, paziņojot, ka ir visas impērijas valdnieks, un tātad arī Itālijas valdnieks.
Pēc Bavārijas hercoga nāves 1027. gadā viņš izmantoja iespēju pakļaut šo spēcīgo hercogisti, par hercogu ieceļot savu dēlu Heinrihu un 1028. gadā panākot viņa ievēlēšanu par Vācijas karali. Turpmākajos gados Konrāds sakāva dumpīgos augstmaņus Švābijā un Karintijā, arī tās pakļaujot savu lojālistu varai.
No 1028. gada Konrāds karoja ar jaunizveidoto Polijas karalisti, kas drīz izveidoja aliansi ar Ungārijas karalisti, kas arī uzbruka impērijas zemēm. Konrādam 1031. gadā izdevās karu izbeigt, atdodot ungāriem nelielas teritorijas un panākot Polijas padošanos.
Amarilo
Amarilo (en) ir pilsēta ASV, Teksasas štatā. 2010. gadā pilsētā dzīvoja 190 695 iedzīvotāji. Amarilo ir 14. lielākā pilsēta štatā. Pilsētā atrodas ASV lielākā hēlija glabātuves.
Konstantins Konstantinu
1896. gada vasaras olimpiskajās spēlēs
Konstantinu 1896. gada vasaras olimpiskajās spēlēs startēja divās riteņbraukšanas disciplīnās — grupas braucienā un 12 stundu braucienā.
Vilknadzis (filma)
Galvenās lomas filmā atveido Hjū Džekmens, Famke Jansena, Hirojuki Sanada un Vils Jans Lī. Filmas pirmizrāde notika Londonā.
Filmā Vilknadzim, kuram atņemtas viņa dziedniecības spējas, jācīnās pret nāvējošu samuraju.
Sojuz MS-05
Lidojuma gaita
Sojuz MS-05 tika palaists 18:41:12 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.
Roberts Aumans
Politiskie uzskati
Uzrunājot jaunatnes kustības reliģiskos cionistus, Aumans apgalvoja, ka Izraēlai ir "lielas nepatikšanas". Viņš atklāja savu pārliecību, ka anticionistam Satmaram Jevisam varētu būt tasnība par nosodījumu sākotnējai cionistu kustībai. "Es baidos, ka Satmaram bija taisnība," viņš teica un citēja pantu no 127. psalma: " Ja Tas Kungs namu neuzceļ, tad darbojas velti, kas gar to strādā. Ja Tas Kungs pilsētu neapsargā, tad velti sargs nomodā." Aumans uzskata, ka vēsturiskajai cionistu kustībai neizdevās nodod savu vēsti tās turpinātājiem, jo tā bija laicīga. Vienīgais veids, ka cionisms var izdzīvot, pēc Aumana domām, ir, ja tam ir reliģisks pamats.
Cūku mēris
Cūku mēris var būt:
Marija Ozoliņa
1960. gados turpināja darbu keramikas ražošanā Liepājas rajonā, kur izgatavoja dažādus keramikas izstrādājumus, tai skaitā vāzes, servīzes, šķīvjus, svečturus, krājkases, dažādus dekoratīvus elementus.
Anastasijs
Anastasijs var būt:
Dekšāru pamatskola
Dalība starptautiskos projektos
Erasmus + Sport programma
Jānis Princis (kultūras darbinieks)
Biogrāfija
No 1826. līdz 1844. gadam strādājis par ķesteri pašreizējā Miķeļtorņa baznīcā (tobrīd Pizes ciems). 1844. gada pavasarī pārcēlies uz dzīvi Ventspilī, kur kā raksta mācītājs Hilners "pie Ventas ostas no augsta kroņa dabūjis lielu zemes gabalu, ko viņš ar saviem astoņ' dēliem uzņēmis apkopt un ko tad tie paturēs uz bērnu bērniem".
Ventspilī Prinču dzimtas vārdā nosaukta Prinču iela un 2006. gadā atklāts piemineklis.
All or Nothing
All or Nothing ir amerikāņu seriāla "Radīti skatuvei" (Glee) ceturtās sezonas 22. un noslēdzošā sērija (seriālā tā kopumā bija 88. sērija). Pirmoreiz tā tika pārraidīta Fox televīzijas kanālā. Seriāls ir par izdomātas Viljama Makinlija vidusskolas ansambli "Jaunais virziens" un tā dalībnieku dzīvi. Sērijā "Jaunais virziens" startē reģionālajā čempionātā, kas notiek Viljama Makinlija vidusskolā.
Irbes bāka
Bāka ir apaļš dzelzsbetona tornis ar dzīvojamām telpām augšējā daļā sarkanā krāsā un helikopteru nosēšanās laukumu virs tām, tornim ir 14 stāvi. Zem dzīvojamām telpām tornis ir baltā krāsā ar 3 šaurām horizontālām sarkanām joslām, bet lejasdaļa melna. Bākas augstums ir 37 metri, uguns augstums 35 metri un tās redzamība ir 10 jūras jūdzes. Zibšņu uguns ir balta, kas iedegas ik pēc 10 sekundēm.
Viljandi (stacija)
Vēsture
20. gs. vidū attīstoties ceļu tīklam un transporta loģistikai šaursliežu dzelzceļa saimniecība tika reorganizēta. Vairāki šaursliežu dzelzceļa iecirkņi tika slēgti, tai skaitā Meizakilas—Vīlandes iecirknis (1973. gada 3. jūnijā), bet pārējie pārveidoti par platsliežu dzelzceļa līnijām. Tallinas—Vīlandes līnijā dzelzceļa pārveide par platsliežu līniju notika secīgi pa posmiem.
Džons Viljamss
Džons Viljamss (en; dzimis ) ir amerikāņu komponists, pianists un diriģents.
Dzimtbūšanas atcelšana Latvijā
Dzimtbūšanas atcelšana jeb zemnieku brīvlaišana (de, ru) Latvijas teritorijā notika 19. gadsimtā. 1817. gadā dzimtbūšana tika atcelta Kurzemes guberņā, 1819. gadā — Vidzemes guberņā, 1861. gadā — Latgalē. Zemnieki kļuva par personiski brīviem cilvēkiem, taču muižnieka īpašumā palika zeme kopā ar mājām. Zemnieks zemi varēja izmantot, ja ar muižnieku tika noslēgts nomas līgums. Zemniekiem tāpat tika atņemta daļa kustamās mantas, jo tika noteikts, ka klaušu pildīšanai nepieciešamais minimums (darbarīki, rati u.c.) pieskaitāms pie mājām. Ar zemnieku brīvlaišanu tika ievadīti tā sauktie klaušu laiki. Vēl pirms Pirmā pasaules kara 48% no visas lauksaimnieciski izmantotās zemes piederēja apmēram 1300 privātām muižām, bet ap 40% zemniekiem.
Zemnieku brīvlaišana Kurzemē un Vidzemē
Pēc brīvlaišanas 3 gadus zemnieki nedrīkstēja atstāt sava draudzes novada robežas, bet nākamos 3 — virspilskunga iecirkņa robežas (Kurzemē) vai bruģu kunga iecirkņa robežas (Vidzemē). Tikai 1832. gada Jurģos zemnieki ieguva tiesības mainīt dzīves vietu savas guberņas robežās, taču Kurzemē līdz pat 1848. gadam, zemnieki nedrīkstēja apmesties pilsētās.
Deklarācija par to personu tiesībām, kuras pieder pie nacionālām vai etniskām, reliģiskām un lingvistiskām mazākumgrupām
Deklarācija par to personu tiesībām, kuras pieder pie nacionālām vai etniskām, reliģiskām un lingvistiskām mazākumgrupām pieņemta ANO Ģenerālajā asamblejā 1992. g. 18. decembrī, bez balsošanas, ar rezolūciju Nr. 47/135.
OSIRIS-REx
Lidojuma gaita
2016. gada 28. decembrī tika veikts trajektorijas korekcijas manevrs DSM-1, izmantojot 354 kg degvielas. Mazāks korekcijas manevrs veikts 2017. gada 18. janvārī. 2017. gada 22. septembrī OSIRIS-REx veica Zemes pārlidojumu, iegūstot paātrinājumu ar planētas gravitācijas palīdzību. Ciešākā pietuvošanās bija 16:52 UTC attālumā no Antarktīdas.
OA-8
Lidojuma gaita
5. decembrī 17:52 UTC ar Canadarm2 manipulatoru Cygnus tika atvienots no Unity moduļa. 6. decembrī 13:11 UTC tas palaists brīvā lidojumā. 6. decembrī 19:23:50 UTC no 12U formāta NanoRacks palaišanas iekārtas palaisti nanopavadoņi Lemur-2-YongLin, Lemur-2-Kevin, CHEFsat, Aerocube 7B, Aerocube 7C. 22:40:20 UTC no nākamās 12U izmesti pavadoņi Lemur-2-BrianDavie, Lemur-2-RomaCoste, PropCube Fauna, Asgardia 1, ISARA. 7. decembrī 02:00:00 UTC no trešās NanoRacks palaisti pavadoņi Lemur-2-RocketJonah, Lemur-2-Liu-Poh-Chun, Lemur-2-McCullagh, Lemur-2-Dunlop. Pēc tam kosmosa kuģī tika veikti dažādi eksperimenti.
Berga bazārs
PSRS laikos komplekss turpināja darboties kā tirdzniecības centrs, 80. gados tanī bija dažādi sporta veikali. Pēc neatkarības atgūšanas Berga bazārs nokļuva Berga mazmazbērnu īpašumā, kas veica tā atjaunošanu. Mūsdienās šeit atrodas dažādi veikali, kafejnīcas, kā arī pieczvaigžņu viesnīca "Hotel Bergs".
Kacīte
Apdzīvotā vieta izvietojusies nomaļus no valsts autoceļiem. Šeit atrodas Ilzes (Ilzu) luterāņu baznīca.
Boeing 787
Fons
Deviņdesmito gadu beigās Boeing apsvēra lidmašīnu nomaiņas programmas, jo 767 un 747-400 pārdošana palēninājās. Tika piedāvātas divas jaunas lidmašīnas. 747X būtu pagarinājis 747-400 un uzlabojis efektivitāti, un Sonic Cruiser būtu sasniedzis par 15% lielāku ātrumu (aptuveni par 0,98 Maha skaitļiem), vienlaikus sadedzinot degvielu tādā pašā ātrumā kā 767. Tirgus interese par 747X bija mērena; tomēr vairākas lielākās amerikāņu aviokompānijas, tostarp Continental Airlines, izrādīja sākotnējo entuziasmu par Sonic Cruiser, lai gan tika paustas arī bažas par ekspluatācijas izmaksām. Pasaules aviokompāniju tirgu izjauca 11. septembra uzbrukumi un naftas cenu paaugstināšanās, liekot aviokompānijām vairāk interesēties par efektivitāti, nevis ātrumu. Vissmagāk skartās aviokompānijas, kas atrodas ASV, tika uzskatītas par Sonic Cruiser visticamākajiem klientiem; tādējādi Sonic Cruiser tika oficiāli atcelts 2002. gada 20. decembrī. 2003. gada 29. janvārī Boeing paziņoja par alternatīvu produktu 7E7, kas izmanto Sonic Cruiser tehnoloģiju tradicionālākā konfigurācijā. Uzsvars uz mazāku vidēja izmēra dvīņu reaktīvo lidmašīnu, nevis lielu 747 izmēra lidmašīnu, atspoguļoja pāreju no centrmezgla un spieķu teorijas uz punktu-punktu teoriju, reaģējot uz fokusa grupu analīzi.
Maltas eiro monētas
2 eiro apgrozības piemiņas monētas
Malta 2 eiro piemiņas monētas izdod kopš 2009. gada. No 2011. līdz 2015. gadam Malta izdos Maltas konstitucionālo tiesību vēsturei veltītu monētu sēriju. Kopīgi ar citām valstīm Malta 2009. gadā un 2012. gadā ir izdevusi Eiropas ekonomiskajai vienotībai veltītas monētas, kuras izdeva visas eirozonas valstis kopā. Turklāt Malta ir izdevusi vairākas zelta un sudraba piemiņas monētas, kas nav paredzētas apgrozībai.
Henri Jokiharju
Karjera
Somijas hokeja izlases sastāvā Jokiharju 2019. gada Pasaules čempionātā izcīnīja zelta medaļas.
Sestais prāts
Filma ir stāsts par mazu bērnu (attēlo Heilijs Džoels Osments), kas spēj redzēt un sarunāties ar mirušajiem, un viņa psihologu (attēlo Brūss Viliss). "Sestais prāts" ir saņēmis pozitīvas kritiķu atsaukmes. Kritiķi visvairāk ir novērtējuši Osmenta un Vilisa tēlojumu, filmas atmosfēru un negaidītās filmas beigas. Filma tika nominēta Amerikas Kinoakadēmijas balvai sešās nominācijās, tai skaitā labākās filmas kategorijā, tomēr balva netika iegūta nevienā no nominācijām.
Matemātiskā indukcija
Parasti kāda apgalvojuma A(n) pierādīšanu pēc matemātiskās indukcijas principa veic pēc šāda algoritma.
Pirmās zināmās matemātiskās indukcijas pēdas ir manāmais Eiklīda pierādījumā, ka ir bezgalīgi daudz pirmskaitļu. Tomēr pirmais, kas formulējis matemātiskās indukcijas principu, bija Blēzs Paskāls savā darbā Traité du triangle arithmétique.
Piemērs
Šajā piemērā tiks pierādīts šāda vienādība (formula visu naturālo skaitļu, kas mazāki par n, summai):
Estere Volfa
Karjera
E. Volfa pārstāvēja Latvijas izlasi 2022. gada ziemas olimpiskajās spēlēs Pekinā.
Skujaiņi
Skujaiņi ir ciems Aiviekstes pagastā, Aizkraukles novadā. Atrodas 125 km attālumā no Rīgas.
Fjodors Davidenko
Šaha kompozīcija
Kopš 1967. gada publicējis vairāk nekā 300 šaha kompozīcijas, galvenokārt trīsvilčus un daudzvilčus ar pareiziem matiem. No 1986. gada PSRS sporta meistars, bet no 1993. gada starptautiskais meistars šaha kompozīcijā. Ieguvis godalgotas vietas PSRS un Krievijas čempionātos.
Andris Dzenītis
Biogrāfija
Saņēmis Autortiesību bezgalības balvu (2003), nominēts balvai "Lielais Kristaps" (2004) par mūziku dokumentālajai filmai „Darbnīca laukos”, spēlfilmai "Pelnu sanatorija" (2016), bet saņēmis šo balvu par mūziku spēlfilmai "Pirmdzimtais" (2017). Ieguvis 2. vietu E. Dārziņa kora mūzikas konkursā Rīgā (2005) un 1. vietu starptautiskajā P. Jurgensona jauno komponistu konkursā Maskavā (2006). Lielā mūzikas balva (2006) par vokāli simfonisko darbu „Fides. Spes. Caritas” un koncertu saksofonam ar orķestri "E(GO)" (2014), kā arī 2.simfoniju “Silts vējš (2022). Simfoniskais skaņdarbs „Postlūdija. Ledus”, kas radīts, izmantojot operas „Dauka” materiālu, nominēts Lielajai mūzikas balvai un „Dienas” gada balvai kultūrā, kā arī atzīts par gada jaundarbu Latvijas Radio 3 programmas „Klasika” vērtējumā.
Aizmugure (sports)
Sporta veidi, kuros aizmugures noteikuma nav
Parasti aizmugures noteikuma nav tajos futbola un hokeja paveidos, kuri tiek spēlēti uz neliela izmēra laukuma. Tādi ir telpu futbols ("futzāls"), pludmales futbols, florbols. Tomēr aizmugures nav arī lielos laukumos spēlējamā austrāliešu futbolā un tam līdzīgajā Īrijā spēlējamā gēlu futbolā.
Aizmugures noteikuma parasti nav telpās spēlējamos komandu sporta veidos, tomēr tajos tiek citādi nodrošināta minimāla aizsardzība pret pastāvīgu pretinieka atrašanos pie punktu gūšanas vietas: basketbolā atrašanos pretinieka groza tuvumā ierobežo ar laiku, rokasbumbā vārtu laukumā zemi skart var tikai vārtsargs, volejbolā uzbrukt var tikai pār tīklu.
Fātima
11. gadsimtā mūsdienu Ēģiptes teritorijā valdošie fātimīdi apgalvo, ka ir Fātimas pēcteči. Fātima ir viens no populārākajiem meiteņu vārdiem Arābu pasaulē.
Zīmolvedība
Zīmolvedība ir stratēģiska zīmola attīstība un vadība, veidojot tā unikālo un atšķirīgo identitāti tirgū. Zīmolvedībā izmanto zīmola stratēģiju, kas definē zīmola galveno doto vērtību tā lietotājiem un iemeslus, kāpēc ticēt zīmola dotajai vērtībai. Stratēģija parasti arī apraksta dažas galvenās zīmola personības šķautnes. Zīmolvedība ar zīmolu strādā ilgākā laika posmā, veidojot zīmola vērtību, kuru ir iespējams aprēķinās naudas izteiksmē. Spēcīgs zīmols, kas uztur savu solījumu patērētājiem, ražotājam dod konkurences priekšrocības tirgū, ko nodrošina patērētāju lojalitāte un atkārtotie pirkumi.
Jehuda Grīnfelds
Jehuda Grīnfelds (he; dzimis Dzeržoņovā) ir Izraēlas starptautiskais lielmeistars šahā (1980).
Koku iela (Rīga)
Vēsture
Koku iela laika gaitā nav mainījusi savu nosaukumu. Pirmo reizi Rīgas kartogrāfiskajā materiālā minēta 1880/1883. gadā.
Ziedonis Jansons
Basketbolistes un treneres Daigas Jansones vīrs un basketbolistu un treneru Lienes Jansones un Līgas Jansones tēvs. Kopā ar D. Jansoni ir vadījis dažadu vecumu Latvijas jaunatnes izlases. 2010. gada Eiropas U-18 čempionātā viņa vadībā Latvijas izlase izcīnīja bronzas medaļu. Kopā ar Daini Bertānu vadīja Latvijas U-19 izlasi 2011. gada Pasaules U-19 čempionātā, kas notika Latvijā. Tajā tika izcīnīta 10. vieta.
The Three Caballeros
Filma sastāv no 6 daļām: The Cold-Blooded Penguin, The Flying Gauchito, Baía, Las Posadas, Mexico: Pátzcuaro, Veracruz and Acapulco un You Belong to My Heart and Donald's Surreal Reverie.
Brūnsarkanā atmatene
Barības vērtība
Ēdama.
2022. gada Latvijas čempionāts šahā
Atlases sacensības
Čempionāta izspēles sistēma, salīdzinot ar iepriekšējiem gadiem, palika bez būtiskām izmaiņām. Vīriešu čempionātā bija paredzēti daudzpakāpju atlases turnīri, kas ietvēra ceturtdaļfinālu, pusfinālu un reģionālās atlases sacensības. Bez atlases vīriešu čempionāta finālā varēja piedalīties Latviju pārstāvošie šaha lielmeistari, starptautiskie meistari un FIDE meistari, Latvijas 2021. gada vīriešu šaha čempionāta pirmo desmit vietu ieguvēji. Atšķirībā no iepriekšējiem gadiem vīriešu čempionāta finālā bez atlases varēja piedalīties arī FIDE meistarkandidāti un U-23 vecuma grupas dalībnieki, kuru FIDE klasiskā šaha reitings uz 2022. gada 1. aprīli bija vismaz 2000, kā arī bija dota iespēja piedalīties ikvienam samaksājot paaugstinātu dalības maksu — 150 euro. Sievietēm atlases sacensības nebija paredzētas, bet fināls notika kā viens atsevišķs atvērta tipa turnīrs, kurā varēja piedalīties Latviju pārstāvošas šahistes ar vismaz II sporta klasi.
Georgijs Aspitis
1896. gada vasaras olimpiskās spēles
Aspitis 1896. gada vasaras olimpiskajās spēlēs startēja šosejas riteņbraukšanā, grupas braucienā. Viņš bija viens no 7 sportistiem, kas startēja šajā disciplīnā. Viņa finiša rezultāts nav zināms, bet viņš varētu būt finišējis 4. līdz 7. vietā.
Daugavpils draudzes novads
Tagad agrākā Ilūkstes apriņķa Daugavpils draudzes novada teritorijā atrodas Augšdaugavas novadā, neliela daļa Jēkabpils novadā.
Aidarkels
Ezers ir daļa no plašākas Arnasojas ezeru sistēmas daļas. Aidarkels sākts veidot līdz ar Sirdarjas upes Šardaras HES uzcelšanu 20. gadsimta sešdesmitajos gados. HES ūdenskrātuvei strauji pildoties ar ūdeni, regulāri bija situācijas, kad HES aizsprosts nespēja to novadīt un tika atvērtas slūžas, appludinot Aidarkela ieplaku. Mūsdienās ezers ir 250 kilometrus garš un 15 kilometrus plats. Tajā dzīvo zivis (tiek veikta rūpnieciskā zveja) un uzturas ūdensputni.
Rēzeknes Valsts 1. ģimnāzija
Tradīcijas
Zinību diena, Skolotāju diena, Tūrisma salidojums, Dzejas diena, latviešu gadskārtu ieražu svētku svinēšana, Karjeras nedēļa, skolas absolventu salidojums, Žetonu vakars, labāko skolēnu un viņu vecāku godināšana pasākumā „Laureāts”, balles vidusskolēniem, jaunatnes iniciatīvu projekti.
Fluorescence
Mehānisms
Lielākajā daļā gadījumu izstarotajai gaismai ir lielāks viļņa garums un līdz ar to, mazāka enerģija nekā absorbētajam starojumam. Šo parādību sauc par Stoksa nobīdi. Tomēr, ja absorbētais elektromagnētiskais starojums ir intensīvs, viens elektrons var absorbēt divus fotonus; šī divu fotonu absorbcija var izraisīt starojuma emisiju ar īsāku viļņu garumu nekā absorbētais starojums. Šādu procesu sauc par augšuppārveidoto fluorescenci. Izstarotajam starojumam var būt arī tāds pats viļņu garums kā absorbētajam starojumam, to sauc par “rezonanses fluorescenci”.
Kvantu iznākums
Maksimālais iespējamais fluorescences kvantu iznākums ir 100%; šādā gadījumā katrs absorbētais fotons rada izstaroto fotonu. Savienojumi ar kvantu iznākumu 10% tiek uzskatīti par labi fluorescējošiem.
Ādolfs Grasis
Biogrāfija
Bijis Rīgas Pionieru pils Fiziskās audzināšanas nodaļas vadītājs (1945—1955), 1965. gadā sācis strādāt Latvijas Valsts fiziskās kultūras institūtā, kur darbojies līdz pat 1976. gadam, kad nomira.
Vecsaules pamatskola
Vecsaules pamatskola ir viena no Bauskas novada pamatskolām, kas atrodas Vecsaules ciemā.
Gorovatki
Gorovatki ir ciems Tabores pagastā, Augšdaugavas novadā. Atrodas 251 km attālumā no Rīgas.
Lapu kāposti
Vēsture
Lapu kāposts bija viens no visbiežāk izplatītajiem zaļajiem dārzeņiem Eiropā līdz pat viduslaiku beigām. Gludu, kā arī krokotu lapu kāpostu šķirnes eksistēja senajā Grieķijā jau ceturtajā gadsimtā pirms mūsu ēras. To izmantoja arī kā ārstniecības augu. Ārsts Dioskorīds aprakstīja to kā zāles pret zarnu slimībām. Par modernā lapu kāposta priekšteci tiek uzskatīta šķirne, ko senie romieši dēvēja par sabellu lapu kāpostiem.
Estebans Okons
Estebans Okons kļuva par 2015. gada GP3 autosacīkšu čempionu, lai gan sezonas laikā izcīnījis tikai vienu uzvaru.
Klīo
No Klīo sengrieķu vārda "kleiō" radušies tādi vārdi kā "padarīt slavenu" un "svinēt". Saskaņā ar Diodoru, vārds radies no slavas, ko varoņiem dod viņu sasniegumu poētiska apdziedāšana. Sākotnēji Klīo bijusi varoņdziesmu mūza.
Klīo statuja atrodas uz Valdemāra ielas 9. nama fasādes Rīgā, viņas vārdā 1865. gadā nosaukts asteroīds 84 Klīo (84 Klio).
Svilāre
Apdzīvotā vieta atrodas nomaļus no valsts autoceļiem, Saces upes krastā.
Aleksandrs Uļjanovs
Aleksandrs Uļjanovs (, dzimis, miris ) bija krievu students un terorists, Vladimira Ļeņina vecākais brālis.
Nepilnas pārvērtības kukaiņi
Sistemātikas diskusija
Ir zinātnieki, kas iesaka izdalīt blakšveidīgo kukaiņu virskārtu (Paraneoptera), kas apvienotu 4 kārtas. Lai arī lielākā daļa blakšveidīgo sugu ir nepilnas pārvērtības kukaiņi, tomēr daudzas tripšu sugas un dažas blakšu sugas fizioloģiski ir pilnas pārvērtības kukaiņi. Blakšveidīgo kukaiņu virskārtu kā taksonomisko vienību atbalsta arī ITIS organizācija.
Bobijs Makferins
2005. gadā uzstājies arī kopā ar latviešu vokālo grupu Cosmos.
Aleksandrs Baharevs
Piemērs
Visi varianti noslēdzas ar pareizu matu.
Supermens (filma)
Filmas pirmizrāde notika Vašingtonā.
Marina Cvetajeva
Dzīvesgājums
Dzimusi 1892. gadā Maskavā universitātes profesora un muzeja direktora Ivana Cvetajeva un viņa sievas pianistes Marijas, dzimušas Meinas, ģimenē. 1906. gadā viņas vecāku ģimene pārcēlās uz Itāliju, 1908. gadā Marina sāka studēt Sorbonnā. Pēc Pirmā pasaules kara sākuma atgriezās Krievijā.
Syurinova
Syurinova var būt:
Mazvasaraudzi
Mazvasaraudzi (arī Mazvasaraudži) ir ciems Gulbenes novada Druvienas pagastā. Atrodas pagasta centrālajā daļā.
Krāslavas novada ciemu uzskaitījums
Aulejas pagasts
Aulejas pagasta centrs atrodas Aulejā. Aulejas pagastā atrodas 41 ciems, no tiem 1 vidējciems un 40 skrajciemi.
Robežnieku pagasts
Robežnieku pagasta centrs atrodas Robežniekos. Robežnieku pagastā atrodas 60 ciemi, no tiem 3 vidējciemi, 1 mazciems un 56 skrajciemi.
Pieniņi
Pieniņi (arī ) ir vidējciems Riebiņu novada Riebiņu pagastā. Tas atrodas pagasta vidusdaļā, nepilnus 7 km uz ziemeļrietumiem no pagasta centra Riebiņiem.
Ķeguma novada ciemu uzskaitījums
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Mandibulas
Apraksts
Mandibulu forma dažādu posmkāju grupām ir ļoti atšķirīga. Īpaši liela daudzveidība ir kukaiņiem. Posmkāju žokļi ir no hitīna, un parasti ir izvietoti horizontāli. Griezējmalā mandibulām ir hitīna paresninājumi un zobiņi.
Jelgavas Svētā Jāņa evaņģēliski luteriskā baznīca
Jelgavas Svētā Jāņa evaņģēliski luteriskā baznīca ir viena no jaunākajām Jelgavas baznīcām, kas celta 1845. - 1847. gadā. Atrodas Jāņa ielā 1, Jelgavā. Pie baznīcas atrodas Alunāna parks un Stacijas skvērs, kuru vietā kādreiz bija Jelgavas vecie kapi (Literātu kapi, Katoļu kapi, Jāņa kapi, Vecticībnieku kapi).
Vēsture
Baznīcas pirmsākumi meklējami 1780. gadā, kad Jelgavas birģermeistars H. Kloks testamentā savu mantību novēlēja jaunas mūra baznīcas celšanai vietā, kur atradās Annas vārti, vēlāk dēvēti arī par Pētera vārtiem. Tie bija nosaukti par godu Gotharda Ketlera sievai Annai, kas pa tiem devās uz hercoga muižām Vircavu, Emburgu un Rundāli. Jau 1705. gadā pie vārtiem atradās pilsētas nabagmāja un kapsēta ar mazu koka baznīciņu, kas tika saukta par nabagu baznīcu.
Grabova
Grabova ir ciems Andrupenes pagastā, Dagdas novadā. Atrodas 256 km attālumā no Rīgas.
Ciema apkārtnē atrodas ūdenstilpes Olovecas ezers, Križovs.
Trušļi
Trušļi ir ciems Gulbenes novada Druvienas pagastā. Atrodas pagasta centrālajā daļā.
Vērpes dzinējs
Vērpes dzinējs jeb Alkubjerres dzinējs ir teorētiska ideja par iespēju kosmosa kuģim sasniegt ātrumu, kas būtu lielāks par gaismas ātrumu, ja būtu iespējams izveidot konfigurējama enerģijas blīvuma lauku ar negatīvu masu. Vērpes dzinēja ideja balstās uz Einšteina vispārējās relativitātes teorijas lauku vienādojumiem, tās autors ir meksikāņu fiziķis Migels Alkubjerre.
Ustjtaimira
Vēsture
Stacija izveidota 1935. gadā L. Ruzova vadībā. Līdzās stacijai 1930.—1950. gados pastāvēja polārās aviācijas bāze. Stacija slēgta 1958. gadā. Pēc citiem datiem stacija funkcionējusi arī no 1987. līdz 1991. gadam. Stacijas infrastruktūra izmantota arī kā ģeoloģiskās izpētes ekspedīciju bāze. Klimatiskajā ziņā stacijas apkārtne raksturojas ar reģiona zemākajām temperatūrām.
Pasaules čempionāts bendijā
Vīriešiem
Ļoti ilgu laiku Pasaules čempionātā piedalījās tikai četras valstis: PSRS, Zviedrija, Somija, Norvēģija, starp kurām dominēja PSRS. Kopš tā laika vairākas valstis ir pievienojušās turnīram. Pirmā šim četrniekam pievienojās ASV 1985. gadā. Interese par šo sportu izplatījās arī citās Eiropas, Āzijas un Ziemeļamerikas daļās. PSRS izjukšana 1991. gadā arī pavēra ceļu jaunām dalībvalstīm. Nāciju skaita palielināšanās dēļ 1991. gadā tika izveidota divīzija. Par pirmo Āfrikas komandu, kas piedalījās Pasaules čempionātā, kļuva Somālija, kas pirmoreiz piedalījās 2014. gada turnīrā.
Graiži
Ciema apkārtnē atrodas Kaļku ezers.
Lielvārdes novada ciemu uzskaitījums
Šajā uzskatījumā apkopoti Lielvārdes novada ciemi pēc Latvijas Ģeotelpiskās informācijas aģentūras datubāzes. Lielvārdes novads sastāv no Jumpravas, Lēdmanes, Lielvārdes pagastiem un Lielvārdes pilsētas. Pēc LĢIA datiem novada teritorijā atrodas 23 ciemi (22 ciemi pašlaik pastāv, bet 1 ciems ir daļēji izzudis).
Atomic
Vēsture
Atomic iekļuva finanšu grūtībās liela produkcijas brāķa īpatsvara dēļ, pārejot uz Schalenski tehnoloģiju, kā arī kļūdām snovborda buma tirgū. 1994. gadā BAWAG banka ierosināja Atomic maksātnespēju. 1994. gada novembrī uzņēmumu par 918,7 miljoniem šiliņiem (66,8 miljoniem eiro) nopirka Somijas sporta aprīkojuma ražotājs Amer Sports.
Sēlpils riņķa krusti
Sēlpils riņķa krusti (arī Bruņinieku krusti) bija riņķa krusti Vecajā Sēlpils kapsētā Sēlpils pagastā. Literatūrā krusts pirmo reizi pieminēts 1826. gadā, kad Sunākstes un Sēlpils mācītājs Johans Kristiāns Stenders aprakstīja to "Latviešu Avīzes" 25. numurā. Pēdējo reizi par krustiem tika ziņots 1886. gadā, un kopš tā laika Sēlpils riņķa krustu atrašanās vieta nav zināma.
Masana
Ekonomika
Masanā ir liela jūras osta.
Bobs Geinijs
Spēlētāja karjera
Monreālas "Canadiens" rindās Geinijs debitēja 1973.—74. gada sezonā. Nākamajā sezonā uzbrucējs spēlēja otrajā maiņā kopā ar Ivanu Kurnojē un Žaku Lemēru. No 1976. līdz 1979. gadam "Canadiens" izcīnīja četrus Stenlija kausa titulus, savukārt Geinijs četras reizes pēc kārtas ieguva Frenka Selkes balvu. 1979. gadā kā Stenlija kausa izcīņas vērtīgākais spēlētājs Geinijs ieguva Kona Smita balvu. 1982. gadā karjeru beidza "Canadiens" kapteinis Seržs Savārs, un viņa pienākumus pārņēma Geinijs. 1986. gadā uzbrucējs kļuva jau par pieckārtēju Stenlija kausa čempionu. 1988.—89. gada sezonā "Canadiens" vēlreiz sasniedza Stenlija kausa finālsēriju, taču tajā sešās spēlēs piekāpās Kalgari "Flames". Pēc sērijas noslēguma Geinijs paziņoja par karjeras beigšanu.
Slīms Būazīzs
Biogrāfija
No 1960. gadu beigām līdz 2000. gadu sākumam bijis viens no vadošajiem Tunisijas šahistiem. Divas reizes uzvarējis Arābu valstu šaha čempionātos (1986, 1991).
Konventa sēta
Konventa sēta ir ēku komplekss Rīgā, Latvijā. Atrodas Kalēju ielā 9/11 starp Kalēju un Skārņu ielu. Kopējā platība sasniedz 260 m2. Ēku komplekss ir valsts nozīmes arhitektūras piemineklis. Viens no vissenākajiem kvartāliem Rīgā. Adresācijas ziņā Konventa sēta ir līdzvērtīga ielai.
Pērlis
Vietējās nozīmes aizsargājamie kultūras pieminekļi ciema apkārtnē: Pērļa ūdensdzirnavas.
Spīdolas iela (Jūrmala)
Spīdolas iela ir iela Jūrmalā, Asaru apkaimē. Spīdolas iela sākas krustojumā ar Asaru prospektu un beidzas krustojumā ar Dzelzceļa ielu. Kopējais ielas garums ir 180 metri, tā ir klāta ar asfalta segumu. Spīdolas ielā satiksmes kustība norit vienā joslā. Ielā ir savrupmāju apbūve.
Monika Viti
Biogrāfija
Viti pēdējā loma bija TV filmā Ma tu mi vuoi bene? 1992. gadā. Savas karjeras laikā piedalījusies 63 filmās televīzijā un kino. Pēdējo reizi publika Viti redzēja 2002. gadā, kad viņa piedalījās muzikālās izrādes Notre-Dame de Paris pirmizrādē. Pēdējā dzīves posmā cieta no Alcheimera slimības. Mirusi 2022. gada 2. februārī 90 gadu vecumā no Alcheimera slimības izraisītajām komplikācijām.
Vagrant
Vagrant ir brīvā un atvērtā pirmkoda programmatūra virtuālu izstrādes vižu veidošanai un konfigurēšanai. To var izmantot kā ietvaru tādai virtualizācijas programmatūrai kā VirtualBox, KVM, VMware un konfigurācijas pārvaldības programmatūrai kā Chef, Salt vai Puppet.
Džo Montana
Notrdamas universitātes sastāvā viņš izcīnīja uzvaru 1977. gada NCAA I divīzijas turnīrā. 1979. gada NFL draftā viņu Sanfrancisko "49ers" izraudzījās trešajā kārtā ar kopējo 82. kārtas numuru.
Jelgavas Sv. Simeona un Sv. Annas pareizticīgo katedrāle
Vēsture
Pēc tam, kad hercogs Pēteris salaulājās ar kņazieni Jevdokiju Jusupovu, 1774. gadā tika likti pamati arhitekta Frančesko Bartolomeo Rastrelli projektētai mūra baznīcai, ko pabeidza un iesvētīja 1780. gadā. 1848. gadā Vidzemes un Kurzemes guberņu pareizticīgo draudzes atdalīja no Pleskavas bīskapijas un izveidoja patstāvīgu Rīgas pareizticīgo arhibīskapiju (ru). 1850. gadā Jelgavas Sv. Simeona un Sv. Annas baznīcai jaunajā arhibīskapijā piešķīra katedrāles statusu, kas bija viena no Rīgas un Jelgavas arhibīskapa (aрхиепископ Рижский и Митавский) rezidencēm. Baltijas pārkrievošanas laikā no 1890. līdz 1892. gadam ar Krievijas imperatora Aleksandra III finansiālu atbalstu pēc arhitekta Nikolaja Čagina projekta katedrāli pilnīgi pārbūvēja. Ēka tika ievērojami paplašināta, tomēr tās apjomā daļēji tika iekļauti arī vecās Rastrelli projektētās baznīcas mūri.
Kamalda
Kamalda (arī Kamaldiņa, Kamaldiņš, Spiciera upe) ir Vijas kreisā krasta pieteka Smiltenes un Valmieras novados.
Heidns Flerī
Heidns Flerī (en, dzimis ) ir Kanādas hokejists, spēlē aizsarga pozīcijā. Pašlaik (2021) Flerī pārstāv NHL klubu Sietlas "Kraken".
Andrēass Grankvists
Klubos
Ar futbolu sācis nodarboties dzimtās pilsētas klubā Påarps GIF, vēlāk pievienojies Helsingborgs IF, kura sastāvā 2004. gadā debitējis Allsvenskan līgā. 2007. gadā pārgāja uz Anglijas klubu Wigan Athletic.
Fun and Fancy Free
Fun and Fancy Free ir 1947. gada ASV muzikāla animācijas filma, kuras pirmizrāde norisinājās. Filmas režisori ir Hamiltons Lasks, Bills Robertss, Džeks Kinnijs un Viljams Morgans. Galvenos tēlus angļu valodā ierunājuši Klifs Edvardss, Edgars Berdžens, Luana Patena, Volts Disnejs (Disnejs ir arī filmas producents), Klarenss Nešs, Pinto Kolvigs, Billijs Gilberts un Anita Gordone. Šī ir devītā Volta Disneja pilnmetrāžas animācijas filma.
Makss Verstapens
Formula 1 rezultāti
* - Pašreizējā sezona
Kriss Hjūtons
Savu spēlētāja karjeras lielāko dalu pavadījis Anglijas komandā Tottenham Hotspur, kur spēlējis kreisā aizsarga pozīcijā. 1990. gadā, pēc 13 pavadītiem gadiem, pametis Tottenham Hotspur komandu, lai pievienotos West Ham United. Savu karjeru noslēdzis Brentford, 34 gadu vecumā.
Graši (Cesvaines pagasts)
Ciema apkārtnē atrodas Grašu muiža, Grašu dzirnavu dīķis, viesu nams.
Fermā mazā teorēma
Fermā mazā teorēma ir teorēma skaitļu teorijā. Tā apgalvo: ja p ir pirmskaitlis un a ir vesels skaitlis, kas nedalās ar p, tad ap-1-1 dalās ar p. Izmantojot modulāro aritmētiku, to var pierakstīt šādi:
Piemēram, ja a=2, bet p=7, tad ap-1-1 = 26-1 = 63, kas tiešām dalās ar 7.
Pierādījums
Tā kā (p-1)! nedalās ar p, tad abas dotās vienādības puses var izdalīt ar to, iegūstot
Pseidopirmskaitļi
Ja skaitlis p ir Fermā pseidopirmskaitlis ar bāzi a jebkuram a, kas ir savstarpējs pirmskaitlis ar p, bet tas nav pirmskaitlis, tad p sauc par Kārmaikla skaitli. Mazākais Kārmaikla skalitlis ir 561. Kārmaikla skaitļu esamība ir iemesls, kāpēc nav spēkā apgrieztā Fermā mazā teorēma.
Pielietojums
Fermā mazā teorēma ir viena no svarīgākajām skaitļu teorijas teorēmām un tā tiek izmantota arī citās jomās. Tā nozīmīga teorēma kriptogrāfijas jomā, jo tā ir radījusi vairākas tehnikas pirmskaitļu pārbaudei. Tā tiek izmantota RSA šifrēšanas algoritma pareizības pārbaudīšanai.
Artjoms Timofejevs
Biogrāfija
Vairākkārt pārstāvējis Krieviju Eiropas un Pasaules junioru šaha čempionātos, kuros izcīnījis zelta (2000. gada Pasaules junioru šaha čempionātā U18 vecuma grupā) un 2 sudraba (1999. gada Pasaules junioru šaha čempionātā U14 vecuma grupā un 2001. gada Pasaules junioru šaha čempionātā U18 vecuma grupā) medaļas. 2000. gadā izcīnījis 2 zelta medaļas Pasaules junioru komandu šaha olimpiādē U16 vecuma grupā. 2005. gadā uzvarējis Krievijas junioru šaha čempionātā U20 vecuma grupā.
Tēviņi (Ozolmuižas pagasts)
Tēviņi (pareizāk Tievanāni) ir skrajciems Rēzeknes novada Ozolmuižas pagastā. Ciems atrodas pagasta austrumos, starp Rēzekni un Rēzeknes apvedceļu, un caur to tek Medines upīte.
Gani
Gani var būt:
Kaķu nams
Vēsture
Kaķus un ērgli no ēkas pēc kara esot licis novākt Latvijas PSR funkcionārs Kirhenšteins, bet 1980. gados poļu restauratori kaķus atjaunoja. 21. gadsimtā atjaunoja arī ērgli.